《赤松宫》
宋代·于石

几人学道得成仙，兄弟俱仙世所难。
白石不随秋草烂，赤松长所暮云寒。
月涵古井一泓碧，云护空山半粒丹。
我欲乘风蜕凡骨，愿随鸡犬事刘安。

作者简介：元间婺州兰溪人，字介翁，号紫岩，更号两溪。貌古气刚，喜诙谐，自负甚高。宋亡，隐居不出，一意于诗。豪宕激发，气骨苍劲，望而知其为山林旷士。有《紫岩集》。